stanford-oval/wikipedia huggingface dataset:
אמפיביה (סדרת טלוויזיה)
תקציר העלילה > עונה 1

"אההה" צעק וולי עין אחת וסיפר לכפרו על המפלצת שהוא ראה. זאת היייתה אן בונצוי בת האדם.העונה הזאת מתעמקת באן, סאשה כמעט לא נמצאת בסדרה, ומרסי לא נמצאת בכלל. שלושת הבנות גנבו תיבת נגינה קסומה ומסתורית ופתחו אותה וכך הופיעו באמפיביה.העונה הזאת מתמקדת בהסתגלותה של אן בוורטווד ובעולם הצפרדעים, שם היא פוגשת את הופ הופ, ספריג, פולי, וכל שאר וורטווד. וורטווד היא עירה קטנה בעמק שבו שולטיות הקרפדות. אחרי הסתגלות לכפר אן ניהית גיבור וורטווד, ובגלל זה הצפרדעים בוחרות בה לצפרדע השנה בוורטווד ועושות מסיבה. בזמן המסיבה מגיעה סאשה עם צבא של קרפדות ודורשת מאן לבוא למשתה. מתברר שסאשה רצתה להרוג את הופ הופ והיא ואן מבצעת דו-קרב, שבסופו המגדל התפוצץ וסאשה נופלת לידיו של שר הצבא והם בורחים.
תקציר העלילה > עונה 2

בעונה הזאת משפחת פלנטר (הופ הופ, ספריג ופולי) ואן יוצאים מחוץ לעמק כדי לפתור את תעלומת התיבת נגינה ואיך אן תחזור הביתה. בדרכם הם רואים מפעל ליצור רובוטים שמיועד למלך אנדריאס. בפרק 4 הם מגיעים לעיר הגדולה ולארמון מלך אמפיביה ובשערי העיר הם מוצאים את מרסי, במקביל לכך שסאשה מתחילה להקים מחתרת נגד המלך. המלך עוזר להם עם התיבה ואומר להם שהם צריכים ללכת ל3 מקדשים כדי שיוכלו להטעין את האבנים שעל התיבה; האבן הירוקה, האבן הכחולה, והאבן האדומה.
באותו זמן סאשה משכנעת בתחבולות מיליוני קרפדות לפלוש לארמון. מרסי ואן הולכות למקדש הירוק ומרסי מטעינה את האבן הירוקה אחרי מספר מבחני ידע כגון שחמט, קובייה הונגרית וכדומה. האבן הירוקה הוטענה.
לאחר מנוחה קצרה בוורטווד הן הולכות למקדש השני ושם הן רואות חברה ותיקה שלהן מהעונה הראשונה שעושה לאן מבחני חברות, כגון הצלת חבריה ממפלצת תוך הקרבה עצמית, הצלת אדם לא מוכר וכדומה. וכך הן מטעינות את האבן השנייה.
אחרי עמנוחה נוספת הן הולכות לאבן השלישית כאשר לפתע סאשה מתפרצת ועושה את מבחני הכוח שלה, כגון הרמת משכולות, לחימה וכן הלאה. הן מתיידדות שוב עם סאשה מבלי לדעת שהיא עומדת לבגוד בהן.
אחרי שהאבנים מוטענות הן הולכות למלך ומגלות סאשה וצבא קרפדות השתלטו על הארמון ואסרו את המלך. היא גונבת את תיבת הנגינה ומנסה לאסור את אן, מרסי והפלנטרים, אבל הם מצליחים לברוח. הצבא של סאשה נותר מחוץ לעיר ולכן הפלנטרים, אן ומרסי מצליחים לשחרר את המלך אנדריאס. סאשה בורחת. לבסוף מסתבר שהמלך בכלל לא התכוון לעזור להם - ומרסי עבדה איתו. המלך זורק את ספריג מהחלון. לפתע אן נדלקת באור כחול ועיניה זוהרות. היא מצילה את ספריג והמלך שולח אותו לעולם בני האדם ותוקע חרב במרסי. והוא גם הביא מיליוני רובוטים לצבא שלו ובעצם עשה בדיוק את מה שהליבה רצתה.
תקציר פרקים

פרק 1 עונה 1 תקציר: וולי מוצא את אן ומכריז שיש מפלצת ביער, לאחר מכן ספריג מוצא את אן ומתידד איתה, ואז כל הכפר הכריז שצריך להרוג את אן ולרוב המזל הופ פופ הכריז שהוא השמור על אן ושאן תגור במרתף של הפלנטרים. / אן וספריג רוצים לשחות קצת באגם של וורטווד אך הופ פופ לא מאשר להם את הרעיון, אז ספריג מציאה לאכול צילי סופר חריף לכיף ואז אן אמרה שאסור לוותר, ובזמן שהופ פופ ישן הצמד גנב את המפתחות לבית ורצו לאגם, אבל היה שלט שהיה כתוב עליו שיש משהו מסוכן במים ספריג הציאה ללכת ואן הציאה להיכנס וספריג דאג ופשוט הלך עד שאן אמרה שאם הוא רוצה להיות חבר שלה הוא צריך לתמוך בא גם בדברים מסוכנים, והצמד קפצו למים וגילו על מפלצת מרושעת שהייתה במים ספריג לקח את הצילי הסופר חריף שם אותו למפלצת בפה והמפלצת מתה מהחריפות והם חזרו לפניי שהופ פופ שם לב.
פרק 2 עונה 1 תקציר: הכל מתחיל בארוחת הבוקר ובזמן שהפלנטרים ואן אוכלים אן קוטלת מלא את הופ פופ, לאחר הקטילות הופ פופ נשבע שאם אן תעשה את זה שוב היא תילך מבית הפלנטרים ואז אן לקחה אחד מהמקלות של הופ פופ ועשתה חיקוי גרועה ובטעות המקל נשבר, ואז ספריג סיפר לאן שהמקל שהיא שברה עובר במשפחת הפלנטרים, אז פולי אן וספריג הלכו ללוגל הנגר וספרו הכל ולוגל סיפר להם על עץ האבדון שהמקל שהיא שברה, משם החבורה צילמה מפה והלכה לעץ האבדון, וכשהחבורה הגיעה לעץ אן ניסתה לקחת מקל ואז העץ התעורר לחיים החבורה ברחה לחנות של לוגל בזמן הקר החנות נהרסה לגמרי עד שהם מצאו טרמיטים וזרקו על העץ, ואן שילמה על הנזק בעט, והם חזרו הביתה בלי מקל, אן גילתה את זה להופ פופ ועזבה, ומהר הופ פופ אמר שהוא סתם צחק, אבל עדיין אן בתורנות כלים לחודש. / הפרק מתחיל שמגלים שיש הצפה במרתף (החדר של אן) והופ פופ אמר שאן לאיכולה לישון שם עד שהופ פופ יתקן את ההצפה, וספריג ישר הציאה שאן תישן איתו, וכל הלילה ספריג סוגר את החלון בשביל שהתקרר בגלל שצפרדעים לא מזיעות ואן פותחת, וכל לילה זה ניהיה יותר גרוע, וספריג רץ לתקן את הסתימה בלי שאן יודעת ואותו דבר עם אן עד שהם נפגשים שם, ורואים גם מפלצת חילזון שוחה במים, והתחילה מלחמה שבא אן וספריג משלימים ומנצחים בקרב, אפילו שהם לא תיקנו את הסתימה, לאחר מכן הם מבינים שהם אפילו חברים יותר טובים ממקודם.
פרק 3 עונה 1 תקציר: הכל מתחיל שפולי אן וספריג משחקים לכיף שלהם, עד שהם מריחים ריח מגעיל הם הולכים לבדוק מה קורה הם רואים את הופ פופ מבשל וספריג ופולי מתאכזבים, אן שואלת מה קרה והופ פופ מסביר לה שכל שנה הצפרדעים מתכנסות לתחרות בישול, המנצחים מקבלים מטבעות נחושת, והמפסידים הולכים לכלוב הבושה, ושהפלנטרים מפסידים בכל שנה. ומהר אן אומרת: שהשנה היא תעזור להם והם ינצחו, והציאה להכין פיצה, לאף אחד חוץ מאן לא היה מוסג מזה ועדיין הם זרמו, הם עבדו יותר מדי קשה אפילו הם עשו עסקה עם צפרדע שבתמורה לבצק ספריג היה ארוס למאדי ילדה מפחידה מאוד, הם הצליחו לשרוד עד שהגיעו לעגבניות זה היה יצור ענקי ששמר על עגבניות יצור העגבנייה אכל אותם והם נעצרו בגרון שלו, אן שאלה אם כתוב משהוא על עגבניות בספר המתכונים של הופ פופ והיה כתוב שהם מאוד תעימים, אז החבורה אכלה את היצור מבפנים בזמן שהם עשו את זה כל שאר הרכיבים היצור אכל, הם לקחו עגבנייה והמשיכו הם לקחו תבשיל של הופ פופ ושמו עליו עגבנייה, ראש העיר התרשם אבל הם עדיין הפסידו בתחרות.
דמויות > דמויות ראשיות

אן (סביסה) בונצ'וי - נערה תאילנדית-אמריקאית בת 13 ששוגרה לאי אמפיביה. בפרק "צבעים אמיתיים" מקבלת את הכוח של האבן הכחולה, לאחר שאנדריאס זרק את ספריג מראש המגדל. עוד באותו פרק היא משוגרת ביחד עם פולי, ספריג והופ פופ ללוס אנג'לס. בפרק העשירי בעונה השלישית חוזרת יחד עם הפלנטרים לאמפיביה. מתה בסוף הסדרה, אך חזרה בתור כפילה. נחתה בוורטווד.
ספריג פלנטר - צפרדע הרפתקן בן 11. החבר הטוב ביותר של אן. נכדו של הופדייה. משוגר ביחד עם אן, הופ פופ ופולי ללוס אנג'לס. בן זוגה של אייבי.
הופדיה (הופ פופ) פלנטר - סבא וחקלאי מסורתי בן 68. סבא של ספריג ופולי, משוגר ביחד עם אן, ספריג ופולי ללוס אנג'לס.
פולי פטוניה פלנטר - אחותו הראשנית של ספריג. נכדתו של הופדייה.
סשה (אליזבת') ווייברייט - חברה של אן. הוצגה כשתלטנית בתחילת הסדרה אך בהמשך היא שינתה את האופי שלה כדי לעזור במרד נגד אנדריאס ואפילו הופכת למנהיגה שלהם. ההורים שלה גרושים. נחתה במגדל הקרפדות. יוצר הסדרה מאט בראלי חשף ששמה האמצעי הוא אליזבת'.
מרסי (רג'ינה) וו - חברה של אן. בגללה הבנות שוגרו לאמפיביה כיוון שמרסי רצתה לעזוב את החיים הקשים שלה. הפכה לדארסי (Darcy) על ידי אנדריאס שהחדיר לה את הליבה לתוך המוח ששלט עליה משם אך הובס על ידי סשה. נחתה בניוטופיה. יוצר הסדרה גילה ששמה האמצעי הוא רג'ינה.
דמויות > מפלצות

צ'יקליסק - תרנגול ענקי מקולל. הצ'יקליסק יכול להפוך אנשים/צפרדעים לפסלים, לירות אש מהפה. הצ'יקליסק לא יאכל אף אחד כל עוד הוא לא יציק לו, והוא מאוד אוהב מתנות (לאכול אותן)
גמל שלמה - חרגול ענק שניסה להרוג את אן וספריג בפרק הראשון של הסדרה.
עץ האבדון - עץ מוזר שמסתבה כעץ, ומאוד נדיר למצוא אותו ועוד יותר קשה לקחת לו ענף.
עגבנייה - עגבנייה באמפיביה היא יצור ענק עם 3 ראשי שעשויים מעגבנייה ששומר על עגבניות, והדרך היחידה להרוג אותו היא לאכול אותו מבפנים.
זוג יונים - זוג היונים הן שתי יונים מאוהבות שחושבות שאלו רק שתיהן בעולם אז הם מנסות להרוג את כל מה שיש בעולם.
מפלצת דלעת - מפלצת דלעת זו יצירה של אחד מהפלנטרים שהיה גם חקלאי וגם מדען, ספריג התיידד איתה ובסוף בגד בה.
דמויות > נבלים

המלך אנדריאס - מלך הלטאה של אמפיביה. ענק ותחמן המשרת את הליבה. הפך את מרסי למארחת של הליבה. אבא שלו שלט עליו דרך הליבה שהייתה לו בכתר אך אנדריאס נכנע והתיידד עם שאר אמפיביה בעתיד.
מר איקס - עובד של ה-FBI. יחד עם ג'ני, העוזר/ת שלו, חוקר פעולות על טבעיות. יודע על הצפרדעים אך אף אחד לא מאמין לו, לכן הוא מנסה לתפוס אותם.
רוברט אוטו - סבא של מולי ג'ו. האויב המושבע של איש הצפרדע מכיוון שמקנא בהערצה של האנשים אליו, אך נכנס לכלא זמן קצר אחרי שנלחם איתו ברחוב עם היד הרובוטות של הצפרובו המרושע. מבוסס על אוטו אוקטביוס מהקומיקסים של ספיידרמן.
הליבה/דרסי - מפלצת דמוי עכביש עם עיניים כתומות שמכילה את המוחות של החכמים הגדולים ביותר של אמפיביה, כולל את אבא של אנדריאס. מתארחת בתוך הגוף של מרסי מפרק 7 של עונה 3. מובס על ידי סשה בפעם הראשונה ועל ידי הבנות עם כוח האבנים בפעם השנייה.
דוקטור פרייקס - מדענית משוגעת שרצתה לנתח את הפלנטרים לאחר שגילתה שהם צפרדעים. אוהבת לקרוא לתגליות שלה על שמה.
אולדריך - אבא של אנדריאס. הכיר לאנדריאס את הליבה ונתן לו להשתלט עליו. הושמד על ידי אן.
צפרובו מרושע - נשלח על ידי המלך אנדריאס בעונה 3 בכדי להרוג את אן ולהשיג ספר מסוים.
מדבבים

בימוי הדיבוב העברי נעשה על ידי תומר שביט, והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| אן | ברנדה סונג | נעמה שטרית |
| ספריג | ג'אסטין פלבינגר | איטן גרינברג עונה 1-2-3 יובל גרבש מעונה 3 פרק 10 |
| הופ פופ | ביל פארמר | צביקה פורמן |
| פולי | אמנדה לייטון | נועה לפידות |
| סשה | אנה אקאנה | מאיה מיטלפונקט עונה 1-2 מונה מור עונה 3 |
| מרסי | היילי ט'ג'ו | אליענה מגון |
| קפטן גריים | טרוי בייקר | תמיר גינזבורג (פרק 1) שמחה ברבירו |
| המלך אנדריאס | קית' דיווד | תמיר גינזבורג יהונתן מגון (עונה 3 -פרק 14 בצעירותו) |
| וולי | ג'יימס פטריק סטיוארט | ערן מור |
| ראש העיר טודסטול | סטיבן רוט | אליעזר וייס |
| מר איקס | רופול | אורי זלצמן |
| גברת בונצ'וי | על בריאלי | רונה בקרמן |
| מר בונצ'וי | בריאן סונאלת | אליעזר וייס |
| ליידי אוליביה | מישל דוקרי | רונה בקרמן |
| גברת קרוקר | לילה ברזינס | סיון קרצנר |
| ליאופולד לוגל | בריאן מיילארד | אלי לולאי |
| פליסיה | קייטלין רוברוק | נופר אליהו |
| אייבי | קייט קראון | אלונה אלכסנדר |
| קפטן ביאטריקס | אשלינג בי | אלונה אלכסנדר |
| ליף | קסנדרה לי מוריס | אלונה אלכסנדר |
| טודי | ג'ק מקברייר | תמיר גינזבורג |
| צפרובו | מאט בראלי | ערן מור |
| הגנרלית יונאן | זארה פאזל | נוי הלפרין |
| האמפרי ווסטוד | וואלס שון | אלי לולאי |
| ד"ר ג'אן | אניקה נוני רוז | שיר כהן |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 20 | 17 ביוני 2019 | 18 ביולי 2019 | 8 במרץ 2020 | 28 באוגוסט 2020 |
|  | 2 | 20 | 11 ביולי 2020 | 22 במאי 2021 | 22 בנובמבר 2020 | 5 באוגוסט 2021 |
|  | 3 | 18 | 2 באוקטובר 2021 | 14 במאי 2022 | 27 בפברואר 2022 | 13 באוקטובר 2022 |
קצרים > נערה בעולם של צפרדעים

| מספר הפרק | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- |
| 1 | אין קליטה | No Signal | 3 בספטמבר 2019 |
| 2 | הכה בחפרפרת | Whack-A-Mole | 10 בספטמבר 2019 |
| 3 | הדרך עם הנוף | Scenic Route | 17 בספטמבר 2019 |
| 4 | הופ פופקורן | Hop Popcorn | 24 בספטמבר 2019 |
| 5 | אסון קנה הסוף | Cattail Catastrophe | 1 באוקטובר 2019 |
קצרים > אמפיביה הפראית

| מספר הפרק | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- |
| 1 | קרנפית | Rhino Beetle | 13 בנובמבר 2019 |
| 2 | עגבניות קטלניות | Killer Tomatoes | 20 בנובמבר 2019 |
| 3 | חתלתול | Kitty | 27 בנובמבר 2019 |
| 4 | גמל שלמה | Praying Mantis | 4 בדצמבר 2019 |
קצרים > צ'יבי

| מספר הפרק | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- |
| 1 | באולינג גמל שלמה | Mantis Bowling | 7 ביוני 2020 |
| 2 | תפסיק לחרק לי | Quit Bugging Me | 14 ביוני 2020 |
| 3 | מתקפת ציפור | Bird Attack | 21 ביוני 2020 |
| 4 | בלוז הדלי | Bucket Blues | 28 ביוני 2020 |
| 5 | תמונה משפחתית | Family Photo | 5 ביולי 2020 |
| 6 | חול טובעני | Quicksand | 12 ביולי 2020 |
| 7 | סלפי בספארי | Selfie Safari | 17 באפריל 2022 |
| 8 | צפרדעים בחלל | Frogs in Space | 8 במאי 2022 |
קצרים > השתלטות על השיר

| מספר הפרק | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- |
| 1 | "ההשתטלות על השיר" של i8-bit | i8-bit Theme Song Takeover | 14 באוגוסט 2020 |
| 2 | "ההשתטלות על השיר" של סשה | Sasha Theme Song Takeover | 10 בינואר 2021 |
| 3 | "ההשתטלות על השיר" של מרסי | Marcy Theme Song Takeover | 30 בספטמבר 2021 |
קצרים > וולוג היישר מהביצה

| מספר הפרק | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- |
| 1 | אוכל אמפיביה! | !Amphibia Food | 1 בספטמבר 2021 |
| 2 | לקפוץ כמו צפרדע! | !Hop Like a Frog | 8 בספטמבר 2021 |
| 3 | נוסעים בסגנון אמפיביאני! | !Driving the Amphibian Way | 15 בספטמבר 2021 |
| 4 | לומדים אחד על השני | Learning About Each Other | 22 בספטמבר 2021 |
| 5 | זוהר | Glamour | 2 בספטמבר 2021 |
| 6 | החיים הסתומים שלי כמלכת הקרבות! | !My Dope Life As A Battle Queen | 6 באוקטובר 2021 |
קצרים > קריוקי שבור

| מספר הפרק | שם הפרק בעברית | שם הפרק באנגלית | זמר/ת | תאריך שידור מקוריארצות הברית |
| --- | --- | --- | --- | --- |
| 1 | עוזרים | Sidekicks | פולי ורמי | 15 במאי 2022 |
| 2 | דרכים שבהן אפשר להרגיש חרדה | Ways We Feel Anxious | מרסי, קנדיס, גלוריה וליבי | 10 באוקטובר 2022 |
| 3 | רשע ככל שאפשר | Evil As Can Be | המלך אנדריאס | 7 באוקטובר 2023 |
הערות שוליים

↑  הפרק תוכנן להיות משודר ב-1 במאי 2021, אך נדחה בעקבות שינויים בלוח השידורים. הוא שוחרר ב-iTunes ביום אחרי תאריך השידור המקורי, אולם הוסר מהשירות בהמשך.
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
| --- | --- |
בקרת זהויות :  MusicBrainz: 07f3a287-b75b-49af-a5bd-2ade2577062e  MusicBrainz work: 1fe2cf88-3d25-403a-ab5d-31ce10a6ca54
כאן 7.10.360

| --- | --- |
 סוג:  מוזיאון וירטואלי 
 מייסדים:  כאן 11 
 www.710360.kan.org.il
 
כאן 7.10.360 הוא מוזיאון וירטואלי אינטראקטיבי שנועד להנצחה ולהמחשת מאורעות טבח 7 באוקטובר 2023, שהושק במאי 2024 על ידי תאגיד השידור הישראלי לקראת יום הזיכרון לחללי מערכות ישראל.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
בעקבות מעשי הטבח, יזם תאגיד השידור הישראלי את הקמת מוזיאון 7.10.360 לתיעוד והנצחת מאורעות 7 באוקטובר.
הקמת המוזיאון ומטרותיו

לקראת יום הזיכרון לחללי מערכות ישראל, במאי 2024, השיק תאגיד השידור הישראלי את מוזיאון 7.10.360, שהינו מוזיאון וירטואלי אינטראקטיבי, של "כאן דיגיטל" בשיתוף עם חברת ההייטק AppsFlyer, וראשון מסוגו בישראל. המוזיאון מאפשר לסייר ביישובי עוטף עזה באופן וירטואלי מכל מקום בארץ ובעולם. המבקרים מתחברים לאפליקציה, ודרכה יכולים לחזות בתיעודים ממאורעות מתקפת הפתע והשלכותיה ב-7 באוקטובר 2023. המבקרים יכולים גם לשמוע ממקור ראשון את עדויות התושבים ואנשי כוחות הביטחון.
במוזיאון נעשה שימוש באלפי שעות של חומרי גלם שנאספו בארכיוני התאגיד מאז פרוץ המלחמה, הכוללים: כתבות, סרטים, ראיונות והסכתים. לצידם שולבו קטעי וידאו שלא פורסמו עד אז, צילומי אבטחה, הקלטות והתכתבויות, שנאספו בתחקיר שערך צוות התאגיד בשיתוף פעולה עם הקהילות והיישובים בדרום. לאורך החודשים שלאחר השקת המוזיאון צפויים להתווסף למוזיאון קטעי ארכיון ונתונים, שישמשו בסיס למחקר עתידי וללימוד על הטבח. הניהול הטכני של המוזיאון נעשה על ידי חברת "דיסקין", שפיתחה את המוזיאון הווירטואלי של מחנה ההשמדה אושוויץ-בירקנאו.
הערות שוליים

↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※  מערכת את"צ, סיכום מספר הנפגעים בצה"ל בשנתיים החולפות, באתר צה"ל, 2 בינואר 2025
↑  ※ אלון חכמון, ‏גיבורים בכחול: 67 שוטרים ושוטרות חירפו נפשם בהגנה על ישראל בשנת המלחמה, באתר מעריב אונליין, 7 באוקטובר 2024
↑  ※ יואב זיתון, ההקפצה של צוות "טקילה" והאובדן של שב"כ, באתר ynet, 13 באוקטובר 2023
↑  לסייר בעוטף מכל מקום בעולם: המוזיאון הווירטואלי של כאן לאירועי 7 באוקטובר, באתר כאן – תאגיד השידור הישראלי, 11 במאי 2024
↑  מאיה כהן, עם קטעי וידאו שטרם פורסמו: המוזיאון הווירטואלי להנצחת 7 באוקטובר, באתר ישראל היום, 9 במאי 2024
בן שהר

שהר בריאיון לטלוויזיה, 2017
בן שׂהר (נולד בשם בן סהר, ב-10 באוגוסט 1989) הוא כדורגלן ישראלי המשחק בעמדת החלוץ בהפועל תל אביב.
קריירת מועדונים > תחילת הדרך והיציאה לאנגליה

שהר החל את דרכו במחלקת הנוער של הפועל תל אביב וקרנו החלה לעלות בקיץ 2006, עת ביקשו סוכני קבוצת הנוער של צ'לסי להחתימו תמורת 320,000 ליש"ט. שהר מחזיק בדרכון פולני, שאיפשר לו לשחק באנגליה שלא במעמד של זר הזקוק לאישור עבודה.
במדי הקבוצה הבוגרת של צ'לסי שיחק שהר לראשונה במהלך ינואר 2007. הוא הופיע בשלושה משחקים בפרמייר ליג באותו חודש, אך לרוב לדקות מועטות ולא הבקיע שערים. לאחר עונה זו הושאל שהר לקבוצת קווינס פארק ריינג'רס ששיחקה בליגה האנגלית השנייה, לתקופה של כשישה חודשים. שם כבש את שעריו הראשונים באנגליה, במסגרת ניצחון קבוצתו 2–1 על פולהאם ב-3 באוגוסט 2007.
לאחר סיום תקופת ההשאלה חזר לצ'לסי, אך לא זכה למקום בהרכב ועד מהרה הושאל שוב, הפעם לשפילד ונסדיי, ששיחקה אף היא בליגה השנייה. ביוני 2008 הושאל לפורטסמות'. הוא לא שיחק באף משחק רשמי במדי הקבוצה, והשאלתו הסתיימה בינואר 2009, אז הושאל לקבוצה דה חראפסחאפ מליגת העל ההולנדית. במשחקו הראשון בקבוצה, נגד וילם II, כבש את שערו הראשון במדי הקבוצה וגם בהמשך העונה הציג יכולת טובה.
קריירת מועדונים > אספניול

לאחר שקיבל הצעות ממספר קבוצות בסיום העונה, ב-25 ביוני 2009 חתם באספניול מליגת העל הספרדית. מחיר ההעברה מוערך בכמיליון יורו. הוא כבש צמד בהופעת הבכורה שלו בקבוצה במשחק ידידות מול ליברפול בו ניצחה קבוצתו בתוצאה 0–3. ב-23 בספטמבר 2009 כבש את שער הבכורה שלו בליגה הספרדית בניצחון 1–2 על מאלגה.
בסוף יולי 2010 חזר להפועל תל אביב, בהשאלה לעונה אחת מאספניול, תמורת 100 אלף אירו הכוללים גם 10% מכרטיס השחקן שלו. כבר במשחק הראשון בו פתח בהרכב, כבש את השער הראשון בניצחון מול אקטובה במסגרת מוקדמות ליגת האלופות. בעונה זאת זכה עם הפועל תל אביב בגביע המדינה, כבש 16 שערים בליגת העל והוסיף שער בחצי גמר הגביע ושלושה שערים בליגת האלופות, כולל אחד בשלב הבתים מול אולימפיק ליון בצרפת.
ביולי 2011 חתם על חוזה בקבוצת אוסר הצרפתית לעונה אחת. הוא כבש שלושה שערים בעונה זו, ובסופה ירדה הקבוצה לליגה השנייה.
קריירת מועדונים > הרטה ברלין

בקיץ 2012 שהר ואספניול סיכמו כי השחקן יוותר על שנתו האחרונה בחוזהו ובתמורה ישוחרר בחינם מהקבוצה. הדבר סלל את חתימתו של שהר ב-19 ביולי, בשורות הרטה ברלין מליגת המשנה בגרמניה. בתום העונה עלה עם הקבוצה לבונדסליגה.
שהר לא קיבל דקות משחק במדי הרטה ברלין בבונדסליגה, וב-20 בינואר 2014 הושאל לארמיניה בילפלד מליגת המשנה עד תום העונה. ב-19 באפריל 2014 כבש שהר את שער הבכורה שלו בקבוצה, בהפסד 1–2 למינכן 1860. בסך הכל כבש שהר שלושה שערים ב-12 הופעות בבילפלד, ובתום העונה ירדה הקבוצה לליגה השלישית.
קריירת מועדונים > וילם II

ב-21 ביולי 2014 חתם לעונה אחת עם אופציה לעונה נוספת בווילם II, העולה החדשה לליגת העל ההולנדית. ב-10 באוגוסט 2014 ערך את הופעת הבכורה שלו במדי הקבוצה, בהפסד 1–3 לפ.ס.וו. איינדהובן. ב-19 בספטמבר 2014 כבש את שער הבכורה שלו במועדון, בניצחון 1–2 על נאק ברדה. בסך הכל ערך בעונה זו 33 הופעות בליגה, בהן כבש שבעה שערים, והוסיף שער אחד במסגרת הגביע ההולנדי.
קריירת מועדונים > חזרה לישראל

ב-9 ביולי 2015 חזר לישראל וחתם לשלוש שנים בקבוצת הפועל באר שבע. ב-12 באוגוסט 2015 כבש את שער הבכורה שלו במועדון, בניצחון 0–4 על בית"ר ירושלים במסגרת גביע הטוטו. במחזור הראשון של עונת 2015/2016 בליגת העל כבש בניצחון 1–3 על עירוני קריית שמונה. בסך הכל בעונתו הראשונה במועדון כבש שהר 12 שערים בכל המסגרות, ובסופה זכה עם הקבוצה באליפות. בעונת 2016/2017 כבש 14 שערי ליגה והיה מלך השערים של הקבוצה בצוותא עם אנתוני ואקמה, וזכה עמה באליפות שנייה ברציפות. בעונת 2017/2018 היה מלך שערי הקבוצה עם 11 שערים, וזכה עמה באליפות שלישית ברציפות.
בעונת 2018/2019 הבקיע 15 שערי ליגה וזכה בתואר מלך השערים של ליגת העל, אך הקבוצה לא הצליחה לשחזר את הישגיה מהעונות הקודמות וסיימה במקום השלישי. ב-19 באוקטובר 2019 כבש את שער הליגה ה-54 שלו במדי הפועל באר שבע, בניצחון 1–2 על עירוני קריית שמונה, ובכך עבר את אליניב ברדה ועלה למקום הרביעי בטבלת מלך השערים של המועדון בכל הזמנים.
ב-23 ביולי 2020 חתם באפואל ניקוסיה מליגת העל הקפריסאית לחוזה לשנתיים בהשאלה. בתום עונה אחת התיר את חוזהו באפואל, ועזב את המועדון הקפריסאי.
ב-28 ביוני 2021 חתם לשנתיים במכבי חיפה. את הופעת הבכורה ערך ב-7 ביולי במקודמות ליגת האלופות בתיקו 1-1 מול קאיראט אלמטי. ב-25 ביולי כבש שער בכורה במשחק אלוף האלופים בניצחון קבוצתו 0–2 על מכבי תל אביב. ב-29 באוגוסט ערך הופעת בכורה בליגת העל במדי הקבוצה, בתיקו 0-0 עם הפועל חדרה. ב-8 בינואר 2022 כבש שער בכורה בליגה בניצחון 0–4 על מכבי פתח תקווה.
ב-30 ביוני 2023 חתם לעונה אחת במכבי פתח תקווה. ב-30 במאי 2024 זכה עם הקבוצה בגביע המדינה, לאחר ניצחון 0–1 על הפועל באר-שבע.
ב-18 באוגוסט 2024 חתם לעונה אחת בהפועל תל אביב.
קריירה בינלאומית

ב-7 באוקטובר 2006 ערך שהר הופעת בכורה במדי הנבחרת הצעירה של ישראל כשהוא בן 17 בלבד. שהר הבקיע את שערה הבודד של הנבחרת הישראלית במשחק אשר סייע לה להעפיל לאליפות אירופה. בסך הכל ערך שהר 16 הופעות במדי הנבחרת הצעירה, בהן כבש שמונה שערים.
את הופעת הבכורה שלו בנבחרת ישראל ערך כשפתח בהרכב במשחק ידידות מול נבחרת אוקראינה ב-7 בפברואר 2007, בגיל 17.5 בלבד.
שהר החל להופיע במשחקים רשמיים במהלך טורניר המוקדמות לקראת משחקי יורו 2008. במשחקו השני במסגרת זו הבקיע גם את שעריו הראשונים – צמד מול נבחרת אסטוניה. שהר, אשר נכנס כמחליף במשחק, היה לאחריו למבקיע הצעיר ביותר במדי הנבחרת. הוא הופיע במדי הנבחרת גם במוקדמות מונדיאל 2010 והבקיע שלושה שערים במהלך המשחקים, ולאחר מכן שיחק גם במוקדמות יורו 2012.
קריירה בינלאומית > הגיוס לצה"ל ו"חוק סהר"

לקראת הגיעו לגיל 18, בעודו משחק באנגליה, עלתה שאלת גיוסו של שהר לצה"ל. ביוזמת חבר הכנסת חיים כץ עלתה בכנסת הצעת חוק שנועדה לאפשר לספורטאים מצטיינים להמיר את שירותם הצבאי בשירות לאומי בנציגויות ישראל בחוץ לארץ. הצעת החוק, שזכתה לכינוי "חוק סהר", אושרה בקריאה הראשונה אך לא קודמה מעבר לכך, לאחר שכץ הגיע להבנות עם צה"ל לגבי שירותם של ספורטאים מצטיינים. ב-6 באוקטובר 2008, בעקבות כישלון הצעת החוק, הוא התגייס לצה"ל וכן נקבע כי ישלים את שירותו בזמן חופשותיו בישראל. לקראת סיום עונת 2008/2009 דרש צה"ל משהר להתייצב לטירונות במהלך הפגרה. דה חראפסחאפ, קבוצתו של שהר באותה עת, סיימה את העונה הסדירה מתחת לקו האדום ונאלצה להתמודד במשחקי פלייאוף על הישארות בליגה הראשונה ובשל כך שהר לא התייצב לבסוף לטירונות.
באוקטובר 2009 הוא זומן לסגל נבחרת ישראל לקראת משחקיה במסגרת מוקדמות מונדיאל 2010 מול נבחרות מולדובה ושווייץ. נושא שירותו בצה"ל הוביל לאפשרות ששהר יימנע מלהגיע לישראל מחשש שייעצר, לאחר שהצבא דרש ממנו להתייצב לטירונות עם הגעתו. לבסוף הוא הגיע לישראל לאחר שנערך סיכום בין ההתאחדות לכדורגל לצה"ל. הפרשה יצרה הד תקשורתי גדול, והיו שכינו את שהר "משתמט". מנגד, טען השחקן עם הגיעו לישראל כי אינו משתמט, ואמו של השחקן אף טענה שהצבא הציע לו פטור משירות צבאי אך הוא סירב.
בינואר 2015 פורסם כי הוא שוחרר סופית משירות סדיר, אך ישרת בעתיד במילואים.
תארים

גביע המדינה: 2010/2011
גביע הטוטו לאומית: 2024/2025
אליפות: 2015/2016, 2016/2017, 2017/2018
גביע המדינה: 2019/2020
גביע הטוטו: 2016/2017
אלוף האלופים: 2016, 2017
אליפות: 2021/2022, 2022/2023
גביע הטוטו: 2021/2022
אלוף האלופים: 2021
גביע המדינה: 2023/2024
מלך השערים של ליגת העל: 2018/2019 (15 שערים)